

**R O M Â N I A**

CONSILIUL LOCAL MUNICIPAL TÂRGU MUREȘ

DIRECȚIA COMPLEXUL DE AGREMENT WEEKEND

Str. Plutelor nr. 2, **tel/fax 0265/216930,**

Email : office@complexulweekend.ro

Nr. 806 din 05.05.2023

(nu produce efecte juridice)\*

INIȚIATOR

PRIMAR

SOÓS ZOLTÁN

**Referat de aprobare**

**privind aprobarea Regulamentului de Organizare și Funcționare la Direcția Complexul de Agrement Weekend - instituție publică de interes local, cu personalitate juridică**

Prin HCL nr. 417/21.12.2021 s-a aprobat reorganizarea Serviciului Public Administrația Complexului de Agrement și Sport „Mureșul” (ACASM), din cadrul Aparatului de specialitate al Primarului Municipiului Târgu Mureș, în Direcția Complexul de Agrement Weekend (DCAW) - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții.

Având în vedere că la data înfințări Direcției Complexul de Agrement Weekend şi până în prezent în legislaţia actuală, precum şi în patrimoniul aflat în administrarea la Direcția Complexul de Agrement Weekend, au survenit o serie de modificări, se impune actualizarea Regulamentului de Organizare şi Funcţionare la Direcția Complexul de Agrement Weekend, prin renunțarea la 2 puncte casierie de încasare a taxei de acces în complex și completarea cu Capitolul VII Reguli privind ordinea și disciplina publică la Direcțiaa Complexul de Agrement Weekend și Capitolul VIII Contravenții și Sancțiuni.

În vederea asigurării unui serviciu public profesionist, transparent cu o eficientizare a activităţii complexului, considerăm că propunerea de actualizare a Regulamentului de Organizare şi Funcţionare este oportun şi necesar.

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea Regulamentului de Organizare și Funcționare la Direcția Complexul de Agrement Weekend - instituție publică de interes local, cu personalitate juridică

DIRECTOR DCAW

Harai István

****

ROMÂNIA PROIECT

JUDEŢUL MUREŞ ( nu produce efecte juridice)\*

CONSILIUL LOCAL MUNICIPAL TÂRGU MUREŞ PRIMAR

SOÓS ZOLTÁN

**H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind aprobarea Regulamentului de Organizare și Funcționare la Direcția Complexul de Agrement Weekend - instituție publică de interes local, cu personalitate juridică**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 806 din 05.05.2023 privind aprobarea Regulamentului de Organizare și Funcționare la Direcția Complexul de Agrement Weekend – instituție publică de interes local, cu personalitate juridică
2. HCL nr. 417 din 21.12.2021 privind reorganizarea Serviciului Public Administrația Complexul de Agrement și Sport „Mureșul”, din cadrul Aparatului de specialitate al Primarului Municipiului Târgu Mureș, în Direcția Complexul de Agrement Weekend - instituție publică de interes local, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridice, ContenciosAdministrativ și Administrație Publică Locală;
4. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Economice;
5. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Poliția Locală;
6. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local;
* Legii nr. 153/2017 privind salarizarea personalului plătit din fonduri publice;
* Legii nr. 52/2003 privind transparența decizională în administrația publică, republicată;
* Legii nr. 53/2003 - Codul muncii, republicată, cu modificările și completările ulterioare;

**În temeiul** art. 129 alin. (1) și (2) lit. „a” și „b”, alin. (3) lit. „c”, alin. (14), ale art. 130 alin. (1) – (3), ale art. 196 alin. (1) lit. „a”, şi ale art. 243, alin. (1), lit. „a” din O.U.G. nr. 57/2019 privind Codul administrativ, cu modificările și completările ulterioare.

**H O T Ă R Ă Ș T E :**

**Art. I.** Se aprobă Regulamentul de Organizare și Funcționare la Direcția Complexul de Agrement Weekend - instituție publică de interes local, cu personalitate juridică, conform anexei care face parte integrantă din prezenta hotărâre.

**Art. II.** O dată cu intrarea în vigoare a prezentei hotărâri își încetează aplicabilitatea Anexa 1 din Hotărârea Consiliului Local Municipal nr. 417 din 21.12.2021

**Art. III.** Celelalte prevederi ale HCL nr. 417 din 21.12.2021, cu modificările și completările ulterioare rămân neschimbate.

**Art. IV.** Cu aducerea la îndeplinire a prevederilor prezentei hotărâri se încredințează Direcția Complexul de Agrement Weekend și Direcția Poliția Locală.

**Art. V.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. VI.** Prezenta hotărâre se comunică:

* Direcția Complexul de Agrement Weekend;
* Direcției Economice;
* Direcția Poliția Locală

**Viză de legalitate,**

**Secretar General al Municipiului Târgu Mureș**

**Bordi Kinga**